CELEX: 32021D2252
Language: ro
Date: 2021-12-16 00:00:00
Title: Decizia de punere în aplicare (UE) 2021/2252 a Comisiei din 16 decembrie 2021 de modificare a Deciziei 94/741/CE privind chestionarele pentru rapoartele statelor membre asupra aplicării anumitor directive în sectorul deșeurilor

17.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 454/4
               
            
         DECIZIA DE PUNERE ÎN APLICARE (UE) 2021/2252 A COMISIEI
         din 16 decembrie 2021
         de modificare a Deciziei 94/741/CE privind chestionarele pentru rapoartele statelor membre asupra aplicării anumitor directive în sectorul deșeurilor
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 86/278/CEE a Consiliului din 12 iunie 1986 privind protecția mediului, în special a solului, atunci când se utilizează nămoluri de epurare în agricultură (1), în special articolul 17,
         întrucât:
         
                     (1)
                  
                  
                     Decizia 94/741/CE a Comisiei (2) stabilește chestionarul pentru raportul statelor membre asupra transpunerii și a aplicării Directivei 86/278/CEE.
                  
               
                     (2)
                  
                  
                     Formatul respectivului raport al statelor membre ar trebui revizuit pentru a reflecta noile cerințe de raportare în ceea ce privește raportarea datelor spațiale incluse în informațiile înregistrate în registrele menționate la articolul 10 alineatul (1) din Directiva 86/278/CEE, astfel cum a fost modificată prin Regulamentul (UE) 2019/1010 al Parlamentului European și al Consiliului (3).
                  
               
                     (3)
                  
                  
                     Datele spațiale raportate ar trebui să se limiteze la datele necesare pentru a facilita punerea în aplicare a Directivei 86/278/CEE și, prin urmare, ar trebui să se refere numai la geometria sau localizarea locului în care urmează să fie utilizat nămolul.
                  
               
                     (4)
                  
                  
                     Pentru a reduce sarcina administrativă legată de colectarea și raportarea datelor, datele existente colectate în alte scopuri, cum ar fi datele cadastrale sau datele colectate în contextul Sistemului integrat de administrare și control pentru gestionarea politicii agricole comune și al Regulamentului (UE) nr. 1306/2013 al Parlamentului European și al Consiliului (4), pot fi reutilizate pentru a raporta cu privire la datele spațiale care identifică locul în care nămolul de epurare urmează să fie utilizat pe terenurile agricole.
                  
               
                     (5)
                  
                  
                     Prin urmare, Decizia 94/741/CE ar trebui modificată în consecință.
                  
               
                     (6)
                  
                  
                     Data aplicării prezentei decizii ar trebui să fie aceeași cu data aplicării modificării aduse articolului 10 alineatele (1) și (2) din Directiva 86/278/CEE, astfel cum se prevede la articolul 11 din Regulamentul (UE) 2019/1010.
                  
               
                     (7)
                  
                  
                     Măsurile prevăzute în prezenta decizie sunt conforme cu avizul comitetului instituit prin articolul 39 din Directiva 2008/98/CE a Parlamentului European și a Consiliului (5),
                  
               ADOPTĂ PREZENTA DECIZIE:
         
            Articolul 1
            Anexa la Decizia 94/741/CE se modifică în conformitate cu anexa la prezenta decizie.
         
         
            Articolul 2
            Prezenta decizie se aplică de la 1 ianuarie 2022.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 16 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 181, 4.7.1986, p. 6.
         
            (2)  Decizia 94/741/CE a Comisiei din 24 octombrie 1994 privind chestionarele pentru rapoartele statelor membre asupra aplicării anumitor directive în sectorul deșeurilor (aplicarea Directivei 91/692/CEE a Consiliului) (JO L 296, 17.11.1994, p. 42).
         
            (3)  Regulamentul (UE) 2019/1010 al Parlamentului European și al Consiliului din 5 iunie 2019 privind alinierea obligațiilor de raportare în domeniul legislației legate de mediu și de modificare a Regulamentelor (CE) nr. 166/2006 și (UE) nr. 995/2010 ale Parlamentului European și ale Consiliului, a Directivelor 2002/49/CE, 2004/35/CE, 2007/2/CE, 2009/147/CE și 2010/63/UE ale Parlamentului European și ale Consiliului, a Regulamentelor (CE) nr. 338/97 și (CE) nr. 2173/2005 ale Consiliului și a Directivei 86/278/CEE a Consiliului (JO L 170, 25.6.2019, p. 115).
         
            (4)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).
         
            (5)  Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive (JO L 312, 22.11.2008, p. 3).
      
      
         
            ANEXĂ
            Anexa la Decizia 94/741/CE se modifică după cum urmează:
            
                        1.
                     
                     
                        Titlul chestionarului pentru raportul statelor membre referitor la transpunerea și punerea în aplicare a Directivei 86/278/CEE se înlocuiește cu următorul text:
                     
                  
               „CHESTIONAR
               pentru raportul statelor membre referitor la transpunerea și punerea în aplicare a Directivei 86/278/CEE a Consiliului privind protecția mediului, în special a solului, atunci când se utilizează nămoluri de epurare în agricultură (*1), astfel cum a fost modificată prin Directiva 91/692/CEE a Consiliului (*2) și prin Regulamentul (UE) 2019/1010 al Parlamentului European și al Consiliului (*3)
               
            
            
                        2.
                     
                     
                        La punctul 7 din partea II se adaugă următorul tabel:
                        
                                    „Localizarea geografică sau geometria de identificare a locurilor în care urmează să se utilizeze nămolul
                                    
                                 
                              
                                    
                                       Tipul de date
                                    
                                    
                                       (Pentru orice locație geografică sau geometrie dată se utilizează doar unul dintre tipurile de date.)
                                    
                                 
                                 
                                    
                                       Coordonatele geografice ale unei locații sau geometria
                                    
                                    
                                       [Locația trebuie să fie reprezentată printr-un punct. Geometria poate fi reprezentată printr-un poligon sau un poligon inelar (poligon cu orificiu)]
                                    
                                 
                              
                                    Geometria parcelei agricole (*4)
                                    
                                 
                                 
                                     
                                 
                              
                                    Geometria parcelei cadastrale
                                 
                                 
                                     
                                 
                              
                                    Altă geometrie de identificare a suprafeței de teren agricol pe care urmează să se utilizeze nămolul de epurare
                                 
                                 
                                     
                                 
                              
                                    Coordonatele geografice ale unui punct de pe suprafața de teren agricol pe care urmează să se utilizeze nămolul de epurare
                                 
                                 
                                     
                                 
                              
                  
                        3.
                     
                     
                        În partea II, se adaugă următorul punct:
                        
                                    „9.
                                 
                                 
                                    Site-urile web naționale care asigură diseminarea registrelor consolidate în conformitate cu articolul 10 alineatul (2)
                                    Furnizați link-uri către site-urile web naționale care asigură faptul că registrele menționate la articolul 10 alineatul (1) sunt puse la dispoziția publicului și pot fi ușor accesate de către public într-un format consolidat.”
                                 
                              
                  
               (*1)  (JO L 181, 4.7.1986, p. 6).
            
               (*2)  Directiva 91/692/CEE a Consiliului din 23 decembrie 1991 de standardizare și raționalizare a rapoartelor privind aplicarea anumitor directive referitoare la mediu (JO L 377, 31.12.1991, p. 48).
            
               (*3)  Regulamentul (UE) 2019/1010 al Parlamentului European și al Consiliului din 5 iunie 2019 privind alinierea obligațiilor de raportare în domeniul legislației legate de mediu și de modificare a Regulamentelor (CE) nr. 166/2006 și (UE) nr. 995/2010 ale Parlamentului European și ale Consiliului, a Directivelor 2002/49/CE, 2004/35/CE, 2007/2/CE, 2009/147/CE și 2010/63/UE ale Parlamentului European și ale Consiliului, a Regulamentelor (CE) nr. 338/97 și (CE) nr. 2173/2005 ale Consiliului și a Directivei 86/278/CEE a Consiliului (JO L 170, 25.6.2019, p. 115).””
            
               (*4)  Astfel cum este definită la articolul 67 alineatul (4) litera (a) din Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).”